આ અંગે મળતી માહિતી અનુસાર માંડવી તાલુકાનાં ગોડસંબા ગામે આવેલ શ્રીમતી બી.વી.પટેલ ઉત્તર માધ્યમિક શાળા છૂટવા અને શરૂ થવાના સમયે કેટલાક યુવાનો બીભત્સ ચેનચાળા કરતાં હોય છે. જે અંગે શાળાએ માંડવી પોલીસ સ્ટેશનમાં ફરિયાદ કરી હતી. જેથી માંડવી પોલીસે શાળાની આજુબાજુમાં પેટ્રોલીંગ ગોઠવ્યું હતું. આ દરમ્યાન શાળાની એક વિદ્યાર્થિની શાળા છૂટીને કમ્પાઉન્ડની બહાર નીકળતા માંડવીના વેગી ગામે નહેર ફળિયામાં રહેતા મુકુંદ બકુલભાઈ ચૌધરી નાઓ બીભત્સ ચેનચાળા કરતાં હોય પોલીસે તેમને ઝડપી લીધો હતો. વિદ્યાર્થિનીના પિતાની ફરિયાદને આધારે માંડવી પોલીસે યુવાન વિરુધ્ધ કાયદેસરની કાર્યવાહી હાથ ધરી છે. અને મોટરસાયકલ પણ કબ્જે કર્યું છે.